DA in Jhb, Tshwane, Vaaldriehoek reg vir stemmery | Netwerk24
DA in Jhb, Tshwane, Vaaldriehoek reg vir stemmery
Deur Selloane Khalane 18 Oktober 2017 18:50
’n Robuuste verkiesingsveldtog is aan die gang in die DA in aanloop tot die provinsiale leierskapverkiesing dié naweek vir Johannesburg, Tshwane en die Vaaldriehoek.
Meer as 450 afgevaardigdes gaan na verwagting die leierskapskongres Saterdag by die Turffontein-renbaan in Johannesburg bywoon.
Die top-8-leiers sal verkies word voor die party se provinsiale kongres op 18 November, sê Khumi Ramulifho, Johannesburgse streekvoorsitter.
Van die kandidate sluit in die Gautengse LUR vir ontwikkelingsbeplanning, Fumzi Ngobeni, wat as streekvoorsitter staan teen Heinrich Volmink (Gautengse LUR en lid van die provinsie se staande komitee oor openbare rekeninge).
Ramulifho self stel hom nie beskikbaar vir enige van die posisies nie. “Ek het vir vyf jaar gedien,” sê hy.
Mmusi Maimane. Foto: DAILY SUN
Mmusi Maimane, DA-leier, en die voorsitter van die federale raad, James Selfe, sal die kongres na verwagting Saterdag toespreek.
Fred Nel, Noord-Gautengse streekvoorsitter, het gesê meer as 220 afgevaardigdes sal Saterdag by Batter Boys in Montana byeenkom om hul top-12 te kies.
Net twee van die 12 posisies is onbestrede, het Nel gesê.
Ses kandidate het hulself beskikbaar gestel vir die posisie van Noord-Gautengse streekvoorsitter. Hulle is Themba Donacabe, Tlholohelo Mhlana, Leonard Sidimela en Abo Tau.
Nel het ook nie sy oog op enige van die beskikbare posisies nie, het hy gesê.
Die Midvaal- munisipale burgemeester, Bongani Baloyi, staan teen die speaker van die Midvaal-munisipalitieit en huidige voorsitter, Freddie Peters, vir sy pos.
Volgens Peters is al agt setels in dié streek bestrede en minstens 155 afgevaardigdes word by die stemmery verwag. Dié streek is in 2015 gestig en sluit drie munisipaliteite in – Midvaal, Lesedi en Emfuleni.
Die akkreditasieproses vir die stemmery is tans aan die gang, het die DA gesê.
Meer oor: Da | Stemmery
ANC se leier nog g'n bepaal, sê Gordhan